న్యూఢిల్లీ: రాజస్థాన్ ముఖ్యమంత్రి వసుంధరా రాజే సింధియా తీసుకువచ్చిన ఆర్డినెన్స్ దుమారం రేపుతోంది. తాజాగా కాంగ్రెస్ పార్టీ ఈ ఆర్డినెన్స్ను తప్పుపట్టింది. ప్రభుత్వ అనుమతి లేకుండా న్యాయమూర్తులు, ఉద్యోగులపై వచ్చే ఆరోపణలపై విచారణకు ఆదేశించకుండా రాజే సర్కార్ ఆర్డినెన్స్ తేవడం, ఆరోపణలు వస్తే విచారణకు ఆదేశించకుండా మీడియాలో ఎలాంటి కథనాలు రాకుండా ఆంక్షలు విధించడంపై కాంగ్రెస్ ఉపాధ్యక్షుడు రాహుల్ గాంధీ విమర్శలు గుప్పించారు. 'మేడం చీఫ్ మినిస్టర్...మనం 21వ శతాబ్దంలో ఉన్నామనే విషయం మీకు సవినయంగా తెలియజేస్తున్నారు. ఇది 2017 సంవత్సరం...1817 సంవత్సరం కాదు' అంటూ రాహుల్ ఓ ట్వీట్లో వసుంధరా రాజే నిర్ణయాన్ని తప్పుపట్టారు.రాజస్థాన్ హోం మంత్రి గులాబ్ చంద్ కటారియా శనివారంనాడు ఓ ప్రకటనలో ప్రభుత్వ నిర్ణయాన్ని సమర్ధించారు. 'అధికారులపై ప్రజలు తప్పుడు ఆరోపణలు చేస్తూనే ఉన్నారు. ఆ ఆరోపణలు పూర్తిగా నిరాధారమే అయినా జరగాల్సిన నష్టం జరిగిపోతోంది. అందువల్లే మేము కొన్ని ఆంక్షలు విధిస్తున్నాం. 180 రోజుల వ్యవధిలో ఆ ఆరోపణలను నిర్దారించాల్సి ఉంటుంది. ఆ తర్వాతే చర్యలు ఉంటాయి. బిల్లులో ఈ విషయాన్ని పొందుపరిచాం' అని ఆయన తెలిపారు. ఆరోపణలపై మీడియాలో కథనాలు వస్తే రెండేళ్ల జైలు శిక్ష విధించేలా కూడా ఆర్డినెన్స్ రూపొందించారు. కాగా, రాజే తీసుకువచ్చిన ఆర్డినెన్స్ అవినీతి అధికారులకు కొమ్ము కాయడంగా విపక్షాలు ఆరోపణలు గుప్పిస్తున్నాయి.
newdhilly: rajasthan mukhyamantri vasundhara raje sindhia teesukuvacchina ardinence dumaram reputondi. taajaagaa congress party ee aardinensnu tappupattindi. prabhutva anumati lekunda nyaayamuurtulu, udyogulapai vache aaropanalapai vichaaranaku aadesinchakundaa raje sarkar ardinence tevadam, aaropanalu vaste vichaaranaku aadesinchakundaa medialo elanti kathanaalu rakunda aankshalu vidhinchadampai congress upaadhyakshudu rahul gaandhi vimarsalu guppinchaaru. 'medam cheef minister...manam 21va sataabdamlo unnaamane vishayam meeku savinayamgaa teliyajestunnaru. idhi 2017 samvatsaram...1817 samvatsaram kaadu' antuu rahul oo tweetlo vasundhara raje nirnayaanni tappupattaaru.rajasthan homem mantri gulab chand kataria sanivaaramnaadu oo prakatanalo prabhutva nirnayaanni samardhinchaaru. 'adhikaarulapai prajalu tappudu aaropanalu chestune unnaaru. aa aaropanalu puurtigaa niraadhaarame aina jaragaalsina nashtam jarigipotondi. anduvalle memu konni aankshalu vidhistunnam. 180 rojula vyavadhilo aa aaropanalanu nirdaarinchaalsi untundi. aa tarvate charyalu untaayi. billulo ee vishayaanni ponduparichaam' ani aayana telipaaru. aaropanalapai medialo kathanaalu vaste rendella jailu shiksha vidhinchelaa kuudaa ardinence roopondinchaaru. kaga, raje teesukuvacchina ardinence avineeti adhikaarulaku kommu kaayadamgaa vipakshaalu aaropanalu guppistunnayi.